FC København og Brøndbys kommende pokalmøde afvikles først søndag den 4. februar klokken 12.30.

FC København og Brøndby har trukket hinanden i fjerde runde af pokalturneringen, der efter planen skal afvikles i oktober.

Men politiet kræver to timers dagslys efter kampens afslutning, og det har ikke været mulig at finde en hensigtsmæssig dato til kampen i 2017.

Derfor afvikles den nu søndag den 4. februar klokken 12.30.

- Det er usædvanligt at fastsætte kampe uden for den udmeldte datoplan, men det er inden for regelgrundlaget.

- Ved at spille søndag den 4. februar får begge klubber de samme muligheder for at forberede sig til kampen, herunder i praksis finde kombination af ferieafvikling, træningsopstart og matchning op til kampen, siger Divisionsforeningens turneringschef Peter Ebbesen i en pressemeddelelse.

Superligaen genåbner i 2018 omkring weekenden 10-11. februar.

Abonnement til F.C. Københavns hjemmekampe - Fast adgang fra 79 kr./md.* (*6 md. binding / min. 474 kr.)